**Likumprojekta „Grozījumi Dzelzceļa likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta „Grozījumi Dzelzceļa likumā” (turpmāk – Likumprojekts) mērķis ir nodrošināt pārvaldes un sabiedrisko kārtību dzelzceļa nozarē, kā arī atturēt personas no pārkāpumu izdarīšanas šajā jomā. Likumprojekts paredz noteikt administratīvos pārkāpumus dzelzceļa nozarē, par tiem piemērojamos sodus un institūciju kompetenci sodu piemērošanā. Projekts stāsies spēkā vienlaikus ar Administratīvo pārkāpumu procesa likumu 2020. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts ir izstrādāts saskaņā ar Ministru kabineta 2014.gada 22. aprīļa sēdē nolemto (prot.Nr.24, 26.§) par nozaru administratīvo pārkāpumu kodifikācijas sistēmas ieviešanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā administratīvo pārkāpumu procesuālās un materiālās tiesību normas nosaka Latvijas Administratīvo pārkāpumu kodekss (turpmāk – LAPK). Ar Ministru kabineta 2013. gada 4. februāra rīkojumu Nr. 38 „Par Administratīvo sodu sistēmas attīstības koncepciju” tika atbalstīti administratīvo sodu sistēmas attīstības koncepcijas kopsavilkumā ietvertie risinājumi, tajā skaitā nozares kodifikācija. Administratīvo sodu sistēmas attīstības koncepcijas ieviešanai ir izstrādāts likumprojekts „Administratīvo pārkāpumu procesa likums”, kas noteiks administratīvo pārkāpumu procesuālās normas. Atbilstoši informatīvā ziņojuma “Nozaru administratīvo pārkāpumu kodifikācijas ieviešanas sistēma” (turpmāk - Informatīvais ziņojums) 2. punktam atbildīgajām ministrijām (institūcijām) jāizstrādā grozījumi nozares likumos vai jāizstrādā jauni likumprojekti, kuros iekļaujami attiecīgās nozares administratīvo pārkāpumu sastāvi, kā arī jānosaka kompetentā institūcija, kurai būs piekritīga soda piemērošana. Līdz ar likumprojekta „Administratīvo pārkāpumu procesa likums” un grozījumiem nozares likumos, kas noteiks attiecīgās nozares administratīvo pārkāpumu sastāvus un kompetenci soda piemērošanā, spēkā stāšanās brīdi - LAPK zaudēs spēku.Ar likumprojektu Dzelzceļa likumā tiek papildināta VII nodaļa “Satiksmes drošība un dzelzceļa speciālistu sociālās garantijas” ar 36.3 pantu un Dzelzceļa likums tiek papildināts ar VIII nodaļu *„*Administratīvā atbildība dzelzceļa satiksmes drošības jomā un kompetence sodu piemērošanā*”*, iekļaujot tajā LAPK 109., 110., 110.1,110.2, 140.,pantā noteikto administratīvā pārkāpuma sastāvu. Ņemot vērā nodarījumu aktualitāti un nepieciešamību atturēt sabiedrības locekļus no tādu pārkāpumu izdarīšanas, kas saistīti ar dzelzceļa infrastruktūras objektu un to aprīkojuma bojāšanas, likumprojektā tiek palielināti noteiktie naudas sodi 36.3 panta otrajā daļā. Šāds naudas soda apmērs par infrastruktūras objektu bojāšanu ir paredzēts Latvijas Administratīvo pārkāpumu kodeksā līdzīgos gadījumos -140. pantā par ceļu kompleksā ietilpstošu būvju bojāšanu un 148. pantā par elektronisko sakaru tīklu bojāšanu un būtu samērīgs. Naudas sodam jābūt adekvātam, jo lielu kompleksu infrastruktūras objektu atjaunošana un remonts prasa ievērojamus naudas līdzekļus, un ir nepieciešama efektīva sodu sistēma, lai atturētu sabiedrības locekļus no pārkāpumu izdarīšanas. Naudas soda apmērs palielināts arī 44. panta trešajā daļā, jo dzelzceļa sliežu šķērsošana neatļautās vietās, tāpat arī dzelzceļa pārbrauktuvju šķērsošana gadījumos, kad deg aizliedzošais signāls, un iešana pa sliežu ceļiem ir aktuāla problēma, kas rada draudus dzelzceļa satiksmes drošībai un kārtībai, apdraud cilvēku dzīvību un veselību (pārsvarā uzbraukšanas gadījumi ir saistīti ar smagiem veselības bojājumiem vai letālām sekām) un privātpersonu un dzelzceļa nozares uzņēmumu mantai. Vilcienam veicot pēkšņo bremzēšanu, tiek bojāti gan sliežu ceļi, gan ritošais sastāvs un to atjaunošana prasa ievērojamus resursus, tāpat šādi bremzēšanas gadījumi var radīt kustības organizācijas izmaiņās, kas arī rada zaudējumus dzelzceļa pārvadājumu procesā iesaistītajiem subjektiem. Pēdējos trijos gados VAS “Latvijas dzelzceļš” Tehniskās inspekcijas statistika rāda, ka gada laikā notiek 70 līdz 100 gadījumi, kuros vilces līdzekļa vadītājam iepriekš neparedzētos gadījumos ritošais sastāvs ir nekavējoties jāaptur (pēkšņā bremzēšana). Izvērtējot negadījumu  aktualitāti, bīstamību un iespējamās sekas, kā arī  lai atturētu sabiedrības locekļus no minēto pārkāpumu izdarīšanas, tiek palielināts soda naudas apmērs.Arī 45. panta otrajā un trešajā daļā palielināts naudas soda apmērs, jo šāds nodarījums ir aktuāls un rada smagas sekas personu veselībai un dzīvībai.Iekļauts arī 46. pants par Dzelzceļa tehniskās ekspluatācijas noteikumu pārkāpšanu (skatīt 2010 gada 3. augusta Ministru kabineta noteikumus Nr.724 “Dzelzceļa ekspluatācijas noteikumi”) 46. panta ceturtajā daļā palielināts soda apmērs.Pēc VAS “Latvijas dzelzceļš” priekšlikuma, izdalīts atsevišķi adminstratīvo pārkāpumu sastāvs 44. panta sestajā daļā attiecībā uz materiālu vai priekšmetu, kas traucē vai apgrūtina dzelzceļa satiksmi novietošanu sliežu tuvumā. (LAPK 140. panta 3. daļa ). Pieredze rāda, ka autotransporta līdzeklis, būvmateriāli, citi masīvi priekšmeti tiek novietoti tuvu dzelzceļa sliedēm, kā rezultātā tiek traucēta dzelzceļa satiksme un radīti materiāli zaudējumi. Tiesību normā minētie 2500 mm no sliežu ceļa malējās sliedes ir aprēķins, kurš izriet no Dzelzceļa tehniskās ekspluatācijas noteikumos minētā valsts standarta LVS 282:2013 “Dzelzceļa būvju tuvinājuma un ritošā sastāva gabarīti”. Administratīvā pārkāpuma sastāvs netiek ierobežots ar konkrēti nosauktiem priekšmetu veidiem, jo nav iespējams paredzēt, kāds priekšmets vai materiāls varētu tikt novietots pārāk tuvu sliedēm. Naudas soda lielumam vajadzētu būt samērīgam, lai atturētu no pārkāpuma izdarīšanas.47. pantā. noteiktas attiecīgi Valsts policijas un Valsts tehniskās inspekcijas kompeteneces.Nav nepieciešams pārņemt normu par smēķēšanu dzelzceļa transporta objektos, kur tas aizliegts, jo tas ir vispārējs sods, kas tiek regulēts Administratīvo sodu likumā, kā arī par noteikto kravas gabarītu neievērošanu, jo tā attiecas uz Dzelzceļa ekspluatācijas noteikumu pārkāpumiem un līdz šim nav piemērota praksē , nav nepieciešams pārņemt arī normu par atkritumu izmēšanu, jo to regulē pašvaldību saistošie noteikumi. Likuma normu salīdzinošā pārņemšanas tabula:

|  |  |
| --- | --- |
| LAPK | Dzelzceļa likums |
| 109.panta pirmā daļa | 36.3 panta pirmā daļa, 44. panta piektā daļa. |
| 109. panta otrā daļa.  | 44. pants. pirmā daļa. |
| 109. panta trešā daļa  | Nav nepieciešams pārņemt. Līdz šim nav piemērots. Attiecas uz dzelzceļa ekspluatācijas noteikumu pārkāpumiem.  |
| 109. panta ceturtā daļa. | 44. panta otrā daļa. |
| 109. panta piektā daļa.  | 44. panta trešā daļa |
| 109. panta sestā daļa.  | Nav nepieciešams pārņemt. Vispārīga norma Administratīvo sodu par pārkāpumiem pārvaldes, sabiedriskās kārtības un valsts valodas lietošanas jomā likuma projektā attiecībā uz visām iestādēm. “3. pants. Informācijas nesniegšana, informācijas nepienācīga sniegšana vai nepatiesas informācijas sniegšana iestādei(1) Par informācijas nesniegšanu, informācijas nepienācīgu sniegšanu vai nepatiesas informācijas sniegšanu iestādei –piemēro brīdinājumu vai naudas sodu fiziskajām personām līdz simt četrdesmit naudas soda vienībām, bet juridiskajām personām – no četrpadsmit līdz diviem tūkstošiem astoņsimt naudas soda vienībām.””.  |
| 110.panta pirmā daļa. | 45. panta pirmā daļa. |
| 110. panta otrā daļa. | 45. panta otrā daļa. |
| 110. panta trešā daļa. | Nav nepieciešams pārņemt, jo to regulēs vispārējs sods Administratīvo sodu likumprojektā. |
| 110. panta ceturtā daļa. | Netiek pārņemtaValsts policijai ir maza iespēja fiksēt šādus argumentus un saskaņā ar likumā “Par pašvaldībām” 15. panta 1. punktu un Atkritumu apsaimniekošansa likumā 8. panta pirmo daļu, pašvaldības ir atbildīgas par sadzīves atkritumu apskaimniekošanas pasākumiem. Lai nodrošinātu teritorijas uzkopšanu un uzturēšanu, pašvaldības saskaņā ar likumu “Par pašvaldībām” izdod saistošos noteikumus, paredzot administratīvo atbildību par to pārkāpšanu. Šos pašvaldības saistošos noteikumus jāievēro arī dzelzceļa zemes nodalījuma joslā, tādējādi tiek kontrolēta teritoriju uzturēšana un sodītas personas par lielāko daļu piegružošanas gadījumu. |
| 110. panta piektā daļa. | 45. panta trešā daļa. |
| 110.1 pants. | Netiek pārņemta. Nav bijusi nepieciešamība pielietot praksē. |
| 110.2 pants. | 46. pants*.* |
| 110.5 pants. | Netiek pārņemta.Vispārīga norma Administratīvo sodu par pārkāpumiem pārvaldes, sabiedriskās kārtības un valsts valodas lietošanas jomā likuma projektā attiecībā uz visām iestādēm. “4. pants. Amatpersonas likumīgo prasību nepildīšana un amatpersonas darbības traucēšanaPar amatpersonas likumīgo prasību nepildīšanu vai amatpersonas darbības traucēšanu –piemēro brīdinājumu vai naudas sodu fiziskajām personām līdz simt četrdesmit naudas soda vienībām, bet juridiskajām personām – no četrpadsmit līdz diviem tūkstošiem astoņsimt naudas soda vienībām.” |
| 140. panta trešā daļa | 44. panta sestā daļā.Pārņemts sastāvs par materiālu vai priekšmetu, kas traucē vai apgrūtina dzelzceļa satiksmi, novietošanu tuvāk par 2500 mm no sliežu ceļa malējās sliedes. |
| 216.pants. | 47.pants. |
| 216.1 pants. | 47. panta pirmā daļa regulē Valsts Dzelzceļa tehniskās inspekcijas atbildību;47. panta otrā daļa regulē Valsts policijas atbildību. |
| 226.3 pants. | Netiek pārņemta. |

 |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts dzelzceļa tehniskā inspekcija. |
| 4. | Cita informācija | Dati par sastādītajiem administratīvā pārkāpuma protokoliem par šobrīd spēkā esošajā LAPK 109. panta sestajā daļā, 110. pantā, 1101, pantā, 1102, 1105. pantā paredzēto pārkāpumu no 2008. gada līdz 2018. gada 13. martam, ir šādi:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 (uz 13.03.2018.) |
| LAPK 109.panta sestā daļa | 0 | 0 | 1 (VDZTI) | 3 (VDZTI) | 0 | 2 (VDZTI) | 0 | 0 | 2 (VDZTI) | 1 (VDZTI) | 0 |
| LAPK 110.pants | 415 (414 VP un 1 VRS) | 121 (VP) | 12 (11 VP un 1 VDZTI) | 12 (VP) | 6 (5 VP un 1 VRS) | 8 (VP) | 6 (VP) | 9 (VP) | 11 (9 VP un 2 pašv.policija) | 14 (VP) | 0 |
| LAPK 1101. pants | 0 | 0 | 1 (VP) | 0 | 0 | 0 | 0 | 0 | 2 (VDZTI) | 1 (VDZTI) | 0 |
| LAPK 1102. pants | 0 | 2 (1 VP un 1 VDZTI) | 1 (VDZTI) | 1 (VDZTI) | 1 (VDZTI) | 1 (VDZTI) | 2 (1 VP un 1 VDZTI) | 8 (VDZTI) | 6 (VDZTI) | 5 (VDZTI) | 0 |
| LAPK 1105. pants | 0 | 0 | 0 | 0 | 0 | 0 | 0 | 0 | 0 | 0 | 0 |
| Iekavās norādīta iestāde, kas sastādīja protokolu un protokolu skaits.Vp- Valsts policijaVRS- Valsts robežsardze, VDZTI – Valsts Dzelzceļa tehniskā inspekcija. |

 |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kuras varētu pārkāpt attiecīgās tiesību normas. |
| 2. | Tiesiskā regulējuma ietekme uz tautsaimniecību un administratīvo slogu | Fiziskajām un juridiskajām personām administratīvais slogs nemainās un likumprojekta tiesiskais regulējums nemaina to tiesības, pienākumus un veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts un tā sākotnējās ietekmes novērtējuma ziņojums (anotācija) tika ievietots tīmekļa vietnē [www.sam.gov.lv](http://www.sam.gov.lv) sadaļā „Sabiedrības līdzdalība” 2018. gada 23. novembrī. |
| 2. | Sabiedrības līdzdalība projekta izstrādē | Sabiedrības līdzdalība likumprojekta izstrādē tiek nodrošināta, ievietojot likumprojektu un tā anotāciju tīmekļa vietnē un aicinot sabiedrības pārstāvjus rakstiski sniegt viedokli par likumprojektu tā izstrādes stadijā. |
| 3. | Sabiedrības līdzdalības rezultāti | Saņemti priekšlikumi no VAS “Latvijas dzelzceļs”, precizēts likumprojekts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts dzelzceļa tehniskā inspekcija, Valsts policija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav. |

Iesniedzējs: satiksmes ministrs U. Augulis

Vīza: valsts sekretārs K. Ozoliņš